tartuNLP/wikipedia-smugri-20251201 huggingface dataset:
Walt Disney

Walter Elias Disney (5. detsember 1901 Chicago – 15. detsember 1966 Burbank) oli USA filmirežissöör ja -produtsent, multifilmide looja ning metseen. Walt Disney oli ka populaarne seltskonnategelane ja lõbustusparkide looja. Tema nimel on nii võidetud Oscarite arvu (26) kui ka Oscarile nomineerimise kordade (59) rekord. Ta on pälvinud ka 7 Emmy auhinda. 
Disneyt peetakse 20. sajandi üheks tähtsamaks meelelahutusäri arendajaks. Koos oma venna Roy O. Disneyga rajas ta Hollywoodis Walt Disney Company. Selle kontserni iga-aastane sissetulek on umbes 30 miljardit USA dollarit. 
Disney ja tema töötajad on loonud arvukalt maailmakuulsaid multifilmitegelasi, näiteks 1928. aastal Miki Hiire ja 1934. aastal Piilupart Donaldi. 
1955. aastal rajas ta Californiasse suure lõbustuspargi Disneyland. Hiljem loodi sarnased pargid ka muu hulgas Prantsusmaal, Jaapanis ja Hiinas.
Walt Disney suri 15. detsembril 1966 kopsuvähki. Viis aastat hiljem avati Walt Disney üks unistuste projekte Disneyworld Florida osariigis Orlandos.
Nurg

Nurg ("Blicca bjoerkna") on karpkalalaste sugukonda kuuluv kalaliik. 
Nuru rahvapärane nimetus on "rõks".
Nurg sarnaneb väliselt latikaga. Neid saab eristada silmade järgi, mis nurul on suhteliselt suuremad, ning erinevalt latikast võib osa rinna- ja kõhuuimi olla punakat tooni. Nurg on latikast väiksem, olles tavaliselt 20–25 cm pikk, maksimaalselt 40–50 cm.
Nurgu leidub aeglase vooluga jõgedes, järvedes ja riimveelises rannikumeres. Tavaliselt on nurud kogunenud parvedesse ning liiguvad veekogu põhjakihtides, eelistades seejuures taimestikuvööndit. Nurud moodustavad ka segaparvi teiste kalaliikidega.
Eestis elutseb nurg rannikumeres, Peipsi järves, Narva veehoidlas ja väiksemates järvedes.
Kudemisperiood on maist juuli alguseni, 17–19 °C veetemperatuuri juures.
Martin Sheen

Martin Sheen (sündinud Ramón Gerardo Antonio Estévez; 3. augustil 1940 Daytonis Ohios) on Emmy auhinnaga pärjatud USA filminäitleja. 
Tema tuntuimaks rolliks on president Josiah Bartleti osatäitmine aastatel 1999–2006 toodetud USA telesarjas "Presidendi meeskond" ja kapten Willardi roll 1979. aasta filmis "Apocalypse Now"
Ka Martin Sheeni pojad Emilio Estévez, Ramón Estévez ja Charlie Sheen (õieti Carlos Irwin Estévez) ning tütar Renée Estévez on filminäitlejad.
Auhinnad.
Emmy
Kuldgloobus
Luts

Luts ("Lota lota") on lutslaste ("Lotidae") sugukonda (traditsiooniliselt käsitletud tursaliste ("Gadiformes") sugukonnas) kuuluv röövkala.
Luts on ainuke tursaliste seltsi kuuluv liik, kes elab ka magevees. Ta kasvab harilikult 50–80 cm pikkuseks, suurimad isendid on olnud kuni 100 cm ja 24 kg rasked. Lutsul on ümar keha, mis tahapoole ulatudes muutub saledamaks, kaks seljauime, milles tagumine on peaaegu poole keha pikkune, peaaegu sama pikk on ka pärakuuim. Pea on lame ja laia suuga, millel on üks allapoole sunnatud poise.
Luts on külmalembene ja öise eluviisiga röövkala, juba 15–16 °C juures jääb "suveunne" ja ei toitu. Toitumisel on kõige olulisem haistmismeel. Kudemisperiood on talvel.
Luts elutseb suuremates ja sügavamates jõgedes ja järvedes. Levinud Euroopas, Siberis ja Põhja-Ameerikas alates 40°N laiuskraadist põhja pool.
Eestis on luts laialdaselt levinud enam-vähem kõigis merega ühenduses olevates suuremates vooluveekogudes, samuti sisemaa järvedes ja jõgedes.
Kapadookia

Kapadookia oli vanaaja maakond ja riik Väike-Aasia idaosas.
2. aastatuhandel eKr oli piirkond Hetiidi riigi tuumik. 6. sajandil eKr langes Ahhemeniidide Pärsia võimu alla.
Aleksander Suure (356 eKr–323 eKr) loodud maailmariigi lagunedes Diadohhide sõdades oli Kapadookia Seleukiidide riigi valduses. 
3. sajandil eKr iseseisvus Kapadookia mõneks ajaks, kuid langes siis Rooma riigi mõjuvõimu alla ja 17. aastal muudeti Rooma riigi Kapadookia provintsiks.
Allison Janney

Allison Brooks Janney (sündinud 19. novembril 1959 Ohio osariigis Daytonis) on Emmy auhinnaga pärjatud USA filminäitleja. 
Tema tuntuim roll on C.J. Creggi osatäitmine aastatel 1999–2006 toodetud USA telesarjas "Presidendi meeskond".
Auhinnad.
Emmy auhinnad
Fritjof Capra

Fritjof Capra (sündinud 1. veebruaril 1939 Viinis) on austria päritolu USA füüsik ja teaduskirjanik. Ta on kõige enam tuntud oma avalikkusele suunatud füüsikat ja metafüüsikat ühendada üritavate raamatute poolest.
Viinis sündinud Capra sai 1966. aastal Viini ülikoolist doktorikraadi teoreetilise füüsika alal. Tema teadustööd on osakeste füüsika ja süsteemiteooria alal, kuid ta on suurema osa tähelepanu pälvinud oma populaarteaduslike teostega (tuntuim "Tao of Physics"), milles väidab, et füüsika ja metafüüsika viivad samadele järeldustele. Capra seisukohtadele pole teadusüldsus tähelepanu pööranud, kuna need pole falsifitseeritavad.
Capra on nii budist kui ka katoliiklane.
Lars Chemnitz

Lars Chemnitz (26. oktoober 1925 – 18. november 2006) oli Gröönimaa poliitik. 
Ta oli liberaalse erakonna Atassut esimene esimees.
Bitüünia

Bitüünia oli vanaaja maakond ja riik Väike-Aasia loodeosas. Nime sai see Traakiast umbes 7. sajandil eKr neile aladele rännanud hõimu, bitüünide järgi. 
Aastal 297 eKr Diadohhide sõdade käigus Bitüünia iseseisvus ja tema pealinnaks sai Nikomedeia. Viimase kuninga, Nikomedes IV testamendi alusel muutus Bitüünia 74 eKr Rooma provintsiks. 
Bitüünia piirnes Müüsiaga kagus, Paflagooniaga kirdes ja Früügiaga kagus. 7. sajandil sai Bitüüniast Bütsantsi Opsikioni teema. 
13. sajandil sai sellest Seldžuki impeeriumi piiriala, 1330ndatel vallutas selle Osmanite riik.
Manny Mori

Manny Mori (õieti Emanuel Mori; sündinud 25. detsembril 1948) on Mikroneesia Liiduriikide poliitik.
Ta valiti Mikroneesia presidendiks 11. mail 2007 ja uueks ametiajaks 11. mail 2011.
11. mail 2015 valiti tema järglaseks presidendiametis Peter M. Christian.
Kuala Lumpur

Kuala Lumpur on Malaisia pealinn ja suurim linn. See asub Malaka poolsaare lääneranniku keskosas. 
Kuala Lumpur asub 35 km kaugusel rannikust Gombeki ja Klangi jõe ühinemiskohas, linna nimi tähendab otsetõlkes mudast kahe jõe ühinemiskohta.
Kuala Lumpur on suhteliselt noor linn – selle rajasid hiinlased 150 aastat tagasi 1857. aastal. 19. sajandi lõpul ta hakkas arenema tinakaubanduse keskuse ümber ja on kasvanud väikesest tinakaevandajate asulast miljonilinnaks. 
Linnas elab umbes 1,6 miljonit inimest (1 145 075 elanikku (1991, rahvaloendus); 1 374 700 (1997, hinnang)). Linnastus, mida tuntakse ka nimega Klang Valley, elab ligi 7 miljonit inimest ja seda peetakse üheks kiirema kasvuga globaalseks keskuseks nii elanike arvu, majanduse, rahanduse kui ka kaubanduse osas.
Aastatel 1880–1978 oli Kuala Lumpur Selangori pealinn. 1946–1957 oli Briti koloonia (1946–1948 Malaia Liit, 1948–1957 Malaia Föderatsioon) administratiivkeskus, 31. augustil 1957 kuulutati siin välja Malaisia iseseisvus.
Kuala Lumpur on tähtis Malaisia kaubandus-, tööstus- ja rahanduskeskus. Linnas ja selle ümbruses töödeldakse kautšukit, toodetakse palmiõli ja teisi toiduaineid, autosid, elektroonikaseadmeid, põllumajandustehnikat ja tekstiile.
Kuala Lumpuri lähedal kaevandatakse inglistina ja kivisütt.
Kuala Lumpuris asuvad Riigi Keskpank ja teised suured pangad, fondi- (alates 1978. aastast) ja kaubandusbörsid (alates 1980. aastast), riigiasutuste juhatus jne.
Kuala Lumpuri rahvusvaheline lennujaam (KLIA) asub Sepangis (1998). 
Vaatamisväärsused.
Malaisia „vabaduse väljak“ – Padang Merdeka väljak, kus kuulutati välja Malaisia iseseisvus. Väljakul seisab maailma kõrgeim lipuvarras ning seal peetakse ka iga-aastast Merdeka päeva. 
Samuti on väljakul linna üks kaunimaid hooneid – mauri stiilis ehitatud Sultan Abdul Samadi maja, mis oli projekteeritud Briti arhitektide poolt 19. sajandi lõpul. Ehitisse kuulub 40 jala kõrgune kellatorn ja vasksed kuplid. 
Rahvusmuuseum (Muzium Negara), kus on võimalik tutvuda Malaisias elavate rahvusrühmade ajalooga ning Malaisia taimestiku ja loomastiku väljapanekuga.
Rahvusmošee (Masjid Negara) ja selle 75 meetri kõrgune minarett. 
Kaasaegne Kuala Lumpuri sümboliks on maailma kõrgeimate hoonete hulka kuuluv rahvusliku naftakompanii Petronase kaksiktorn (Petronas Towers), mis jäljendab pagoodide ehitusstiili. 1996–2003 oli see oma 88 korrusega (451,9 m) maailma kõrgeim hoone.
Samuti on muljetavaldav teletorn Menara KL, mis on kõrguselt (421 m) maailmas neljandal kohal. Selle sissepääsu kaunistavad arabeskidest pitskujundid.
Koloniaalstiilis ehitatud raudteejaama peahoone on ehitatud 1900. aastate alguses. Nüüd on seal ka hotell. Selles Põhja-India arhitektuurist inspireeritud hoones on tähelepanuväärsed võlvid, ilusad spiraalid ja seitsmekujulised minaretid.
Pisiidia

Pisiidia oli vanaaja paikkond ja geograafiliselt eraldatud suhteliselt mägine piirkond Väike-Aasias Lüükia, Kaaria, Lüüdia, Früügia ja Pamfüülia vahel. 
Esimesed teated Pisiidialastest pärinevad ajajärgust 14. sajand eKr ning on pärit Hetiitidelt. 
On teada, et Pisiidia oli suhteliselt iseseisev piirkond nii Hetiitide, Pärsia kui ka Lüüdia mõjuvõimu perioodidel jõudes olla ka Aleksander Suure, Seleukiidide riigi, Pergamoni, Galaatia, Kapadookia ning lõpuks alates 102. aastast eKr ka Rooma alluvuses.
Caracalla termid

Caracalla termid olid Vana-Rooma avalikud saunad ehk termid. Termid ehitati Roomas aastail 212–216 keiser Caracalla valitsusajal.
Need olid ette nähtud pesemiseks, ujumiseks ja üldisemalt kehaliseks treeninguks ning puhkamiseks. 
Kogu kavatis oli paigutatud umbes 12 hektari suurusele ruudukujulisele maa-alale. Pargi keskel asus peahoone, mida ümbritsesid kahekorruselised hooned. Peahoones olid külm, soe ja kuum saun. Kolmest küljest ümbritses peahoonet lilleaed, neljandal, kõige kaugemal küljel asus staadion. Kõrvalhoones olid suured ujumisbasseinid purskkaevudega. Kahte korpusse olid paigutatud raamatukogu ja muusikatoad. Termid mahutasid korraga kuni 1600 inimest. 
Nende ülesanne oli aga hoopis laiem kui tänapäeva saunal. Peale mitmesuguste pesemis-, massaaži- ja higistamisruumide ning basseinide olid seal saalid, kus võis kohtuda tuttavatega, jalutada, vestelda ning isegi koosolekuid pidada. Et oma rahututele alamatele meeldida, püüdsid keisrid üksteise võidu terme ehitada. 
Termide sisekujunduseks ja viimistlemiseks kasutati kõige kallimaid materjale.
Harjakas

Harjakas on eesti murdesõna, mis võib tähendada:
Doug Savant

Douglas Peter Savant (sündinud 21. juunil 1964 Burbankis Californias) on USA filminäitleja. 
Aastatel 1992–1997 kehastas ta teleseriaalis "Melrose Place" dr Matt Fieldingut; see oli üks esimesi avalikult homoseksuaalseid tegelasi televisioonis. Hiljem tegi Savant külalisrolle telesarjades "Profiler", "Firefly", "JAG", "Nip/Tuck", "CSI kriminalistid" ja "24". Aastatel 2004–2012 kehastas ta Tom Scavot USA komöödiasarjas "Meeleheitel koduperenaised".
Eraelu.
Savant on abielus oma "Melrose Place'i" kaasnäitleja Laura Leightoniga, kellega tal on kaks last. Kaks last on tal ka eelmisest abielust.
Kristin Davis

Kristin Landen Davis (sündinud 23. veebruaril 1965 Boulderis Colorados) on Kuldgloobusele ja Emmy auhinnale kandideerinud USA näitleja. 
Tema tuntumad rollid on Charlotte York komöödiasarjas "Seks ja linn" (1998–2004) ning Brooke Armstrongi telesarjas "Melrose Place" (1995–1996). Samuti mängis ta filmides "Seks ja linn" ja "Seks ja linn 2".
Et tu, Brute?

"Et tu, Brute?" (eesti keeles "Ka sina, Brutus?") on legendi järgi Julius Caesari veidi enne tema mõrvamist öeldud repliik oma heale sõbrale Marcus Junius Brutusele, kes reetis Caesari.
Selline sõnastus on saanud tuntuks William Shakespeare'i näidendist "Julius Caesar", kus see on ainuke ladinakeelne fraas.
Hõbekoger

Hõbekoger ("Carassius gibelio"; sünonüüm ("Carassius auratus gibelio") on karpkalaliste seltsi kuuluv kala.
Hõbekoger kasvab harilikult 15–40 cm pikkuseks ja kuni 2 kg raskuseks. Keha on külgedelt lamenenud. Värvus varieerub suuresti keskkonnast tingituna ja on enamasti hõbehall kuni rohekashall. Suu on otseseisune ja poised puuduvad.
Hõbekogre looduslik leviala on asub Kaug-Idas: Hiinas, Koreas ja Jaapani saartel. Sealt on teda kunstlikult levitatud eri piirkondadesse, kaasa arvatud Euroopa ja Austraalia. Eestis suhteliselt laialt levinud.
Hõbekoger on soojalembene kala, kes eelistab aeglase vooluga jõgesid ja järvi. Esineb ka riimveelises rannikumeres. Talub hästi hapnikuvaeseid tingimusi.
Iseärasusena on hõbekoger võimeline paljunema ka ilma isaste hõbekokredeta, kasutades selleks teisi karpkalaliste liiki kuuluvaid isaseid. Nii viljastatud marjast arenevad välja emased hõbekogred, nii-öelda kloonid. Seetõttu koosneb osades veekogudes hõbekokrede populatsioon peamiselt emastest.
Hõbekokre aetakse mõnikord segi tavalise ehk kuldkogrega.
Hõbekoger Eestis.
Hõbekoger on Eestis (nagu ka mujal Euroopas) võõrliik. Ta toodi meile sisse aastail 1948-1949, esmalt Maardu ja Kahala järve.
Apaatia

Apaatia on tundeelu tuimenemise kõige väljendunum aste.
Apaatia korral puudub olendil igasugune emotsionaalne reaktsioon välis- või sisesündmusele:
Kuna apaatia korral ei teki emotsionaalset reaktsiooni sündmusele, ei toimu ka sündmuse tähtsusastme hindamist ja sündmusele ei järgne mingit tegevust.
Emotsionaalse reaktsiooni puudumine ei ole spetsiifiline inimesele, vaid võib esineda kõigil elusolendeil.
Apaatia võib esineda mitmete psüühikahaiguste, näiteks dementsuse, skisofreenia ja vaimse alaarengu korral.
Kõnekeeles võib sageli kohata mõiste "apaatia" väärkasutamist, eriti depressiivsete seisundite korral: "Oh, ma olen nii apaatne, et kohe mitte üks asi ei huvita ja miski ei paku rõõmu." Sellise väljenduse korral ei ole tegemist tunnete puudumisega, vaid võimetusega tunda rõõmu. Kui inimesel on apaatia, siis tema ei kurda ega kaeba millegi üle, vaid on kõigega rahul. Kui inimene kurdab, et tal on apaatia ja see häirib inimest, siis on tegemist "anaesthesia dolorosa"'ga.
Haparanda vald

Haparanda vald on 2. järgu haldusüksus Rootsis Norrbotteni lääni idaosas. Asub Tornio jõe läänekaldal ja piirneb idas Soome Tornio linnaga.
Vald loodi 1967. aastal.
2006. aastal avati seal IKEA kaubamaja, mis elavdas tunduvalt valla majandust.
Suurem osa vallaelanikest räägib soome keelt või selle murret meänkeelt, millel on vähemuskeele staatus. Noorem generatsioon on valdavalt rootsikeelne.
Vallas on järgmised asulad: Haparanda, Karungi, Kukkola, Marielund, Mattila, Nikkala, Purra, Salmis, Seskarö, Säivis, Vojakkala ja Vuono.
Haparanda vallas Perävaara mäel asub UNESCO maailmapärandi nimistusse kuuluva Struve geodeetilise kaare mõõdupunkt ().
Vallas asub Haparanda saarestiku rahvuspark.
Veesõiduk

Veesõiduk (inglise keeles "watercraft") on veekogul liiklemiseks (sõitmiseks) mõeldud ujuvvahend. 
eRT: Meresõiduohutuse seadus (MSOS), riigiteataja.ee
Veesõidukid.
Veesõidukite üldehituslikud põhiliigid või -nimetused: 
Nõuded.
Kõik veesõidukid on kohustatud järgima veekogul liikudes üldisi liiklus- ja ohutusnõudeid (COLREG, meresõiduohutuse alased õigusaktid).
784

784. aasta
Sajandid: 7. sajand - 8. sajand - 9. sajand
Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad 
Aastad: 779 780 781 782 783 - 784 - 785 786 787 788 789 
Sündmused.
Jaapani pealinn viidi Heijokyost ära
783

783. aasta
Sajandid: 7. sajand - 8. sajand - 9. sajand
Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad 
Aastad: 778 779 780 781 782 - 783 - 784 785 786 787 788
782

782. aasta
Sajandid: 7. sajand - 8. sajand - 9. sajand
Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad 
Aastad: 777 778 779 780 781 - 782 - 783 784 785 786 787
781

781. aasta
Sajandid: 7. sajand - 8. sajand - 9. sajand
Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad 
Aastad: 776 777 778 779 780 - 781 - 782 783 784 785 786
780

780. aasta
Sajandid: 7. sajand - 8. sajand - 9. sajand
Aastakümned: 730. aastad 740. aastad 750. aastad 760. aastad 770. aastad - 780. aastad - 790. aastad 800. aastad 810. aastad 820. aastad 830. aastad 
Aastad: 775 776 777 778 779 - 780 - 781 782 783 784 785
Toomas Tohver

Toomas Tohver (sündinud 24. aprillil 1973 Pärnus) on endine Eesti jalgpallur (väravavaht). Aastail 1994–2000 esindas Eestit koondises 24 korral.
Jürgen Veber

Jürgen Veber (sündinud 10. veebruaril 1983 Pärnus) on eesti mustkunstnik ja endine jalgpallur. Tema hüüdnimi on Trikimees. 
2001. aastal lõpetas Pärnu Koidula Gümnaasiumi.
Veber on andnud illusioonietendusi. Tema esimene suur kava "Trikimees 100% Live" leidis aset Tallinnas Saku Suurhallis 25. oktoobril 2008. Järgmine, "The Path Of Wonders", toimus 11. oktoobril 2009 Tallinnas Nokia Kontserdimaja avamisel. 
2011. aastal seitsmes Eesti linnas toimunud etenduste sarjast "Tour de Estonia" linastus Kanal 2-s samal aastal kuueosaline saatesari "Jürgen Veberi trikituur". Aastatel 2007–2008 oli tal Kanal 2-s oma mustkunstisaade "Trikimees".
Jürgen Veber on olnud JK Viljandi Tuleviku väravavaht.
2010. aastal andis EAS vendade Veberite ettevõttele JJV Productions OÜ eksporditurunduse toetuse programmi ja alustava ettevõtja stardi- ja kasvutoetuse programmi raames kokku ligi 166 000 eurot. Hiljem selgus, et ettevõtte dokumentatsioonis esitatud andmed ei vasta tegelikkusele ja EAS nõudis toetuse tagasi.
Aleksander Saharov

Aleksander Saharov (sündinud 22. aprillil 1982 Türil) on endine Eesti jalgpallur.
Suure osa oma karjäärist vigastatud olnud Saharov teatas 15. juunil 2009 tippspordist loobumisest. Tuli aastail 2001–2003 FC Flora ridades kolm hooaega järjest Eesti meistriks.
Koondisekarjäär.
Eesti koondises mängis 25 korral ja lõi ühe värava. 
Isiklikku.
Saharov on lõpetanud Eesti spordigümnaasiumi 2000. aastal ja Tallinna Ülikooli kehakultuuriteaduskonna 2006. aastal. 
2006/2007. õppeaasta teisel poolaastal töötas Rocca al Mare Koolis kehalise kasvatuse õpetajana. On olnud FC Flora 1998. aastal sündinud poiste treener. Ta on lahutatud ja tal on kaks last. Vabal ajal tegeleb "bowling"'u, tantsimise ja muusika kuulamisega.
Vladimir Alumäe

Vladimir Alumäe (aastani 1935 Janson; 6. aprill 1917 Tallinn – 25. märts 1979 Tallinn) oli eesti viiuldaja, Tallinna Konservatooriumi professor ja rektor.
Elulugu.
Ta lõpetas aastal 1935 Tallinna Linna I Gustav Adolfi Gümnaasiumi.
Alumäe õpetajaks Tallinna Konservatooriumis oli Johannes Karl Paulsen. Aastatel 1938–1939 täiendas ta end Carl Fleschi juures Londonis. 
Vladimir Alumäe osales 1941. aasta juuniküüditamises.
Tallinna Konservatooriumis oli ta viiuli eriala õppejõud aastast 1937 ja professor aastast 1945. Ta oli rektori kohusetäitja 1941. aasta 1. veebruarist kuni 28. augustini ning rektor 1944–1948 ja 1964–1970. Aastatel 1970–1977 oli ta keelpillikateedri juhataja ja aastatel 1977–1979 professor-konsultant.
Kontserdireisid, nii soolokavadega kui orkestrisolistina, viisid teda mitmesse välisriiki (Belgia, Rootsi, Soome, Kanada, Tšehhi, Slovakkia, Saksamaa) ning kõikidesse Nõukogude Liidu rahvusvabariikidesse ja nende suurlinnadesse (sh Moskva ja Leningrad).
Mängis erinevate ansamblite koosseisus (1945. aastast Eesti NSV Riikliku Filharmoonia keelpillikvartetis, viimastel eluaastatel Tallinna Riikliku Konservatooriumi keelpillikvartetis).
Alumäe juures on õppinud suur osa väljapaistvatest eesti viiuldajatest ning viiulipedagoogidest:
Endel Lippus, Moissei Alperten, Harald Aasa, Tiiu Heinsalu-Peäske, Ülo Kaadu, Niina Murdvee, Olavi Sild, Hillar Taamal, Mare Teearu, Urmas Vulp, Mirjam Kerem ja paljud teised.
Tellis ja kandis ette palju eesti muusikat, tihe koostöö sidus Heino Elleriga, muuhulgas esitas esmaettekandena Elleri Viiulikontserdi. Alumäe tegi palju lindistusi ja plaadistusi nii eesti kui maailmamuusikast. Oli paljude heliloojate teoste esmaettekandja.
Alumäe oli hinnatud pedagoogina ja interpreedina paljude konkursside (sh Pjotr Tšaikovski nimeline konkurss) žürii liige. 
Isiklikku.
Tütar Niina Murdvee on samuti viiuldaja ning pedagoog. Vend Nikolai Alumäe oli tehnikateaduste doktor ning Teaduste Akadeemia akadeemik.
Emotsionaalne inadekvaatsus

Emotsionaalne inadekvaatsus on emotsionaalse reaktiivsuse häire, mille puhul inimesel esinevad ebakohased emotsionaalsed reaktsioonid.
Evolutsiooni kestel on välja kujunenud kindlad emotsionaalsed reaktsioonid keskkonna mõjuritele. Organismi eksistentsi toetavatele mõjuritele reageeritakse positiivsete tundmustega (rõõm) ja organismi eksistentsi kahjustavatele mõjuritele reageeritakse negatiivsete tundmustega (kurbus, hirm). Seega siis saab kirjeldatud emotsionaalseid reaktsioone nimetada kohasteks ehk adekvaatseteks (hea→rõõm, halb→kurbus). 
Emotsionaalse reaktiivsuse väärastumise korral tekivad inadekvaatsed tundmused (hea→kurbus, halb→rõõm). Näiteks võib haige oma ema matustel rõõmustada. 
Küllalt sageli esineb haigetel põhjusetuid tundmusi ja peamiselt ärevuse, kärsituse, pingetunde, pahuruse näol – midagi ei ole juhtunud, kuid haige on pahur, tige, agressiivne.
Emotsionaalset inadekvaatsust esineb väga sageli skisofreenia korral.
Nõmme Eesti Kodanike Komitee

Nõmme Eesti Kodanike Komitee asutati 28. aprillil 1989. Komitee registreeris 71951 Eesti Vabariigi kodanikku ja 4013 kodakondsuse taotlejat.
Isabel Allende

Isabel Angélica Allende Llona (sündinud 2. augustil 1942 Limas) on Tšiili kirjanik ja ajakirjanik.
Isabel Allende isa on diplomaat Tomás Allende ning isa onupoeg oli Tšiili president Salvador Allende.
Isabel sündis Peruus, kus tema isa oli Tšiili suursaadik. 1945. aastal jäi isa teadmata kadunuks ja ema läks kolme väikese lapsega Santiagosse tagasi, kus elas 1953. aastani.
Seejärel abiellus ema Ramón Huidobroga, kes oli Tšiili diplomaat Boliivias ja Liibanonis; mehe töö tõttu kolis pere sageli. 1970. aastal määras Salvador Allende Huidobro Tšiili suursaadikuks Argentinasse.
Tšiilis tutvus Allende tehnikaüliõpilase Miguel Friasega, kellega abiellus 1962. aastal. Abielust sündisid tütar Paula (1963) ja poeg Nicolas (1966).
Aastatel 1959–1965 töötas Allende ÜRO Toitlus- ja Põllumajandusorganisatsioonis Santiagos, siis Brüsselis ja mujal Euroopas. Seejärel töötas ta Santiagos teleajakirjanikuna, kirjutas näidendeid ja töötas ajakirjanikuna naisteajakirjades. Ta tõlkis ka armastusromaane, aga lasti sellelt kohalt lahti, sest ta tegi naistegelaste dialooge ümber, et need intelligentsemad paistaksid, ja kirjutas "Tuhkatriinule" uue lõpu, et kangelanna oleks sõltumatum ja teeks maailmale head.
1973. aasta septembris korraldas Augusto Pinochet sõjaväelise riigipöörde, mille käigus president Allende hukkus. Seejärel pidi Isabel kodumaalt lahkuma, sest tema nimega Tšiilis elada oli ohtlik. Tema ema ja kasuisa pääsesid Argentinas napilt mõrvamisest. Isabel asus elama Venezuelasse ja hiljem Ameerika Ühendriikidesse.
2006. aasta taliolümpiamängudel Itaalias Torinos oli Allende üks kaheksast inimesest (kõik naised), kes avatseremoonial olümpialipu staadionile kandsid.
Looming.
Ta on üks maailma enim tõlgitud kirjanikke. Näiteks "Fortuna tütar" oli 1999. aastal maailmas suurima läbimüügiga raamatute edetabelis teisel kohal. Ühtekokku on tema teoseid tõlgitud 36 keelde.
Esimest raamatut hakkas Allende kirjutama 1981, kui sai teada, et tema 99-aastane vanaisa on surivoodil. Ta alustas seda kirjana vanaisale, aga järgmiseks aastaks valmis raamat "Vaimude maja". Raamatut saatis kohe suur menu ja see tõlgiti kiiresti paljudesse keeltesse. 1983. aastal valiti see Tšiili aasta romaaniks, 1984. aastal ka Saksamaa aasta romaaniks ja Allende Saksamaa aasta kirjanikuks.
Hageri Eesti Kodanike Komitee

Hageri Eesti Kodanike Komitee asutati 20. mail 1989. Komitee registreeris 6968 Eesti Vabariigi kodanikku ja 1017 kodakondsuse taotlejat.
Juuru Eesti Kodanike Komitee

Juuru Eesti Kodanike Komitee asutati 20. mail 1989. Komitee registreeris 3806 Eesti Vabariigi kodanikku ja 114 kodakondsuse taotlejat.
Arnold Felix Karu

Arnold Felix Karu (18. veebruar 1908 – 27. november 1991) oli eesti bibliofiil.
Arnold Karu on tema poolt Oskar Lutsule omistatud romaani "Talve" (ilmus 1994) tõenäoline autor.
Pöörlev linn

"Pöörlev linn" (originaalpealkiri "Spin City") on aastatel 1996–2002 toodetud USA situatsioonikomöödiasari, mille tegevus toimub New Yorgi linnapea Randall Winstoni (Barry Bostwick) ametiruumides.
Sarja stsenaristid olid Bill Lawrence ja Gary David Goldberg.
Michael J. Fox

Michael J. Fox (sündinud 9. juunil 1961) on Grammy, Kuldgloobuse ja Emmy auhinnaga pärjatud Kanada-USA filminäitleja. 
Ta on tuntud eelkõige Marty McFly osatäitjana filmi "Tagasi tulevikku" triloogiast ja telesarjadest "Family Ties" ja "Pöörlev linn". 
Foxil diagnoositi 1991. aastal Parkinsoni tõbi ja 1998. aastal andis ta sellest ka avalikkusele teada. Seisundi halvenemisel 2000. aastal otsustas ta näitlemisest loobuda ning on sellest ajast peale vaid üksikutes filmides kaasa teinud.
Varasem elu.
Michael Andrew Fox sündis Edmontonis Kanadas Phylllis ja William Foxi peres. Tema ema oli näitleja ja isa politseinik. Perekond kolis isa töö tõttu palju. Lõpuks jäi perekond elama Vancouverisse Burnaby äärelinna, kus isa pensionile jäi. Michael lõpetas seal kooli. 15-aastaselt, 1976. aastal, osales ta teleseriaalis "Leo and Me" ja 1979. aastal kolis Los Angelesse, et näitlejana karjääri teha. Produtsent Ronald Shedlo avastas ta ning nii tegi Michael Fox Ameerika televisiooni debüüdi filmis "Letters from Frank". Kui ta liitus Ekraaninäitlejate Gildiga, kus pole lubatud registreerida mitut ühesugust nime, avastas ta, et Michael Fox on juba registreerunud. Nii lisas ta oma nimele initsiaali "J".
Näitlejakarjäär.
Kui Fox telesarja "Family Ties" Alex P. Keatoni rolli kandideeris, ei läinud esimene esinemisproov eriti hästi. Looja Gary David Goldberg arvas, et Michael ei sobi sellesse rolli, kuid proovi korraldaja Judith Weiner palus, et Goldberg annaks Foxile teise võimaluse. Fox võitis Alexi rolli eest kolm Emmy auhinda ja ühe Kuldgloobuse.
Fox sai filmitäheks 1980. aastate keskpaigas "Tagasi tulevikku" filmitriloogias Marty McFlyd kehastades. Veel on ta tähelepanuväärseid osatäitmisi teinud filmides "Teen Wolf" (1985), "Minu edu saladus" (1987), "Doc Hollywood" (1991), "Armastuse või raha eest" (1993), "The American President" (1995), "Hirmutoojad" (1996).
Michael J. Fox on dubleerinud filmi "Hiireke nimega Stuart Little" samanimelist peategelast ning tegelasi filmides ", " ja "".
Eraelu.
Fox abiellus näitleja Tracy Pollaniga 16. juulil 1988. Paaril on neli last: Sam Michael (30. mai 1989), kaksikud Aquinnah Kathleen ja Schuyler Frances (15. veebruar 1995) ja Esmé Annabelle (3. november 2001). 1991. aastal, "Doc Hollywoodi" võtete ajal tekkisid Foxil esimesed Parkinsoni tõve sümptomid.
Tunnustus.
Fox on võitnud viis Emmy auhinda, neli Kuldgloobuse auhinda, kaks Ekraaninäitlejate Gildi auhinda ja ühe Grammy auhinna. 
Ta määrati 2010. aastal Kanada Ordu ohvitseriks. 
2000. aastal kanti Foxi nimi Kanada Kuulsuste alleele ja 2002. aastal Hollywoodi Kuulsuste alleele. 
Parkinsoni tõve ravimise propageerimise eest pälvis Fox 2022. aastal Filmikunsti ja -teaduste Akadeemia Jean Hersholti humanitaarauhinna ja 2025. aastal Presidendi Vabadusmedali.
Nude &amp; Natural

Nude &amp; Natural: The Magazine Of Naturist Living on USA nudistide ajakiri, mida annab välja The Naturist Society.
Ajakiri ilmub neli korda aastas ning sisaldab üle 100 lehekülje. Ajakirjas ilmuvad uudised, arvamuslood ja reportaažid koos rohkete piltidega, samuti teadusartiklid nudismi ajaloost, kultuurist ja õigusküsimustest.
Ajakiri hakkas ilmuma 1980. aastal nimega "Clothed with the Sun". Praeguse nime sai ajakiri 1989. aastal. Alates 2005. aastast ilmub ajakiri täies mahus värvilisena.
Margery Allingham

Margery Allingham (20. mai 1904 – 30. juuni 1966) oli inglise kirjanik, paljude kriminaalromaanide autor.
Tema teoste kuulsaim detektiiv on Albert Campion.
Instrumentaalkontsert

Instrumentaalkontsert on tavaliselt kolmeosaline muusikateos (sonaaditsükkel) sümfooniaorkestrile ja soolopillile.
Instrumentaalkontsert saab nime soolopilli järgi (näiteks klaverikontsert, trompetikontsert).
Instrumentaalkontserdil on tavaliselt kolm osa:
IANA

Internet Assigned Numbers Authority (IANA) jaotab ülemaailmselt IP-aadresse, haldab domeeninimede süsteemi (DNS) juurtsooni ja määrab Internetis kasutatavaid sümboleid ja arvkoode. IANA kuulub ICANN-i alla.
James Aldridge

James Aldridge (10. juulil 1918 – 23. veebruar 2015 London) oli Austraalias sündinud ja 1938. aastal Inglismaale elama ja tööle asunud kirjanik. 
James Aldridge õppis Oxfordi Ülikoolis ja töötas mitmetes riikides väliskorrespondendina. 
Ta auhinnati 1953. aastal Ülemaailmse Rahunõukogu kuldmedaliga romaani "Diplomaat" eest ja 1973. aastal Lenini rahupreemiaga "Rahu kindlustamise eest rahvaste vahel" eest.
Red River of the North

Red River on jõgi Põhja-Ameerikas. 
Voolab põhja suunas ja suubub Winnipegi järve.
Põhja-Ameerikas on ka teine Red River Mississippi jõgikonnas.
Bora Bora

Bora Bora (prantsuse keeles Bora-Bora; tahiti keeles Pora Pora) on saar Prantsuse Polüneesias, üks Tuulealustest saartest. 
Peasaart, mis asub umbes 230 kilomeetrit Papeetest loodes, ümbritseb laguun ja korallrahu. Saare keskel on kustunud vulkaani jäänused, mis tõusevad kahe tipuni, Pahia mäe ja Otemanu mäe otsa; kõrgeim punkt on 727 m. Saar on Prantsusmaa ülemereterritoorium ning osa Bora-Bora kommuunist, kuhu kuulub ka Tupai atoll. Peamised Bora Boras räägitavad keeled on tahiti ja prantsuse keel. Paljud Bora Bora põliselanikud on aga suure turistide hulga mõjul õppinud rääkima inglise keelt. 2017. aasta andmetel oli saarel elanikke 10 605. 
Bora Bora on tuntud rahvusvaheline turismisihtkoht, mis on kuulus oma mereäärsete ja avamere luksuskuurortide poolest. Saare peamine asula Vaitape asub peasaare lääneküljel, laguuni viiva peakanali vastas. Saarelt eksporditakse enamasti seda, mida on võimalik saada merest ja rohketest kookospuudest.
Leonid Andrejev

Leonid Nikolajevitš Andrejev (vene Леонид Николаевич Андреев; 9. august 1871 Orjol – 12. september 1919 Neivola, Soome (tänapäeval Gorkovskoje, Leningradi oblast)) oli vene kirjanik.
Tema jutustuse "Jutt seitsmest ülespoodust" tegelane on eestlane Ivan Jaanson. 
Perekond.
Tema poeg Daniil Andrejev, kelle ristiisa oli Maksim Gorki ja kes sai ise kirjanikuks.
Rootor

"Rootor" on mitmeti kasutatav sõna. 
Matemaatikas on rootor vektoroperaator, mis iseloomustab vektorvälja "pöörlemist". 
Tehnikas on rootor masin või masina pöörlev tööseadis.
Jean Anouilh

Jean Marie Lucien Pierre Anouilh (23. juuni 1910 Bordeaux – 3. oktoober 1987 Lausanne) oli baski päritolu Prantsuse näitekirjanik ja stsenarist.
Jostein Gaarder

Jostein Gaarder (sündinud 8. augustil 1952 Oslos) on norra kirjanik ja avalik intellektuaal. Tema tuntuim teos on "Sofie maailm".
Chuck Palahniuk

Charles Michael "Chuck" Palahniuk [ˡpɑlənɪk] (sündinud 21. veebruaril 1962) on Ameerika Ühendriikide kirjanik, satiiriliste romaanide autor.
1999. aasta Kuldgloobuse auhinnad

1999. aasta Kuldgloobuse auhinnad olid 56. Kuldgloobuse auhinnad, mis jagati välja 24. jaanuaril 1999.
Cecil B. DeMille'i nimeline elutööauhind anti Jack Nicholsonile.
Jennifer Connelly

Jennifer Lynn Connelly (sündinud 12. detsembril 1970 Catskill Mountainsis New Yorgi osariigis) on filmiauhindadega Oscar, Kuldgloobus ja BAFTA pärjatud USA filminäitleja ja endine lapsmodell.
Tema tuntuimate filmirollide hulka kuuluvad osatäitmised filmides "Labyrinth", "Mulholland Falls", "Reekviem unistusele", "Piinatud geenius" ja "Vereteemant".
Akiva Goldsman

Akiva Goldsman (sündinud 7. juulil 1962) on Oscariga pärjatud USA stsenarist ja filmiprodutsent.
Ta on kirjutanud stsenaariumid mitmetele Hollywoodi suurfilmidele, nende hulgas "Batman Forever" (1995), "Batman &amp; Robin" (1997), "Lost in Space" (1998), "Practical Magic" (1998), "Piinatud geenius" (2001), "Mina, Robot" (2004) "Tuhkatriinumees"(2005) ja "Da Vinci kood" (2006).
Ray Charles

Ray Charles (kodanikunimega Raymond Charles Robinson; 23. september 1930 Albany, Georgia osariik – 10. juuni 2004 Beverly Hills, California osariik) oli USA laulja, laulukirjutaja ja pianist.
Lapsepõlves jäi ta glaukoomi tõttu pimedaks. 1950. aastatel oli Charles soulmuusika pioneere, kui kasutas koos bluusi, džässi, rütmi ja bluusi ja gospelmuusika elemente. 1960. aastatel lisandusid tema muusikasse ka kantri- ja popmuusika. Plaadifirma ABC Records abil sai temast üks esimesi mustanahalisi muusikuid, kes sai oma muusikakarjääri üle sõltumatult otsustada.
Billboardi edetabelisse jõudis ta esimest korda 1949. aastal Maxin Trio koosseisus. 1952. aastal sõlmis ta plaadilepingu Atlantic Recordsiga. Singlite edetabelis Billboard Hot 100 oli tal kokku kolm esikohasinglit: "Georgia on My Mind" (1960), "Hit the Road Jack" (1961) ja "I Can't Stop Loving You" (1962). Tema teised tuntumad laulud olid muuhulgas "I Got a Woman" (1954), "What'd I Say" (1959), "Night Time Is the Right Time" (1959), "One Mint Julep" (1961), "Unchain My Heart" (1961), "Baby Grand" (duett Billy Joeliga; 1986) ja "A Song For You" (1993). Billboardi R&amp;B-singlite edetabelis oli tal kokku 44 ja Hot 100-s üksteist esineljakümne singlit. Tema 1962. aasta album "Modern Sounds in Country and Western Music" oli tema esimene esikoha album plaadimüügiedetabelis Billboard 200.
Charlesi lauluhääl on Ameerika Ühendriikide muusikas üks isikupärasemaid. Ta on mõjutanud paljusid nimekaks saanud artiste, teiste seas Elvis Presleyt, Aretha Franklini, Stevie Wonderi, Van Morrisoni ja Billy Joeli.
2002. aasta oktoobris esines Charles Tallinnas Saku Suurhallis.
Ta võitis 18 Grammy auhinda, millest viis postuumselt. 1987. aastal tunnustati teda Grammy elutööauhinnaga. Kümme tema salvestist on kantud Grammy Kuulsuste Halli. 1986. aastal oli Charles üks esimesi, kes võeti Rock'n'rolli Kuulsuste Halli liikmeks. 1981. aastal sai ta Hollywoodi kuulsuste alleele omanimelise tähe. 2021. aastal nimetati ta Kantrimuusika Kuulsuste Halli liikmeks. Ajakiri Rolling Stone on valinud Charlesi kõigi aegade parimate artistide seas kümnendale ja parimate lauljate seas teisele kohale.
Metalcore

Metalcore on muusikastiil, milles on kombineeritud "hardcore" pungi ja "heavy metal"'i elemente.
"Metalcore"-muusikat kirjeldada on keeruline, kuna selle terminigi kirjeldatakse muusikat, mis on inspireeritud erinevatest metali žanritest ja seega on ka erineva kõlaga.
Ajalugu.
"Metalcore" sai alguse 1980. aastatel USA-s. "Metalcore" kujunemises mängib suurt rolli New Yorgi "hardcore"-skeene. Esimeseks bändiks, mis hakkas kirjeldama enda muusikat kui "metal"'i ja "hardcore"-pungi hübriidi, loetakse ansamblit Nuclear Assault, kuid siiski ei saa Nuclear Assaulti pidada veel "metalcore"-ansambliks. Tegemist oli ühega mitmest "thrash"'ile ülemineku bändist, mis omal ajal laiendas nii "metal"'i kui ka "hardcore"-pungi piire. 
Üks "metalcore"'i suunanäitaja oli ansambel Breakdown, mis kombineeris "metal"'it "hardcore" pungiga, olemata samal ajal "thrash metal". Tähtsamate algusaja ansamblitena võiks veel välja tuua Integrity, Leeway, Biohazardi, Madballi, Judge'i ja Raw Deali.
"Metalcore"'i suurem levik ja populaarsuse kasv leidis aset sajandivahetuse paiku, mil sellised ansamblid nagu Bullet for My Valentine, Atreyu ja Killswitch Engage said väga laialdaselt tuntuks.
"Metalcore" Eestis.
"Metalcore" populaarsemaks muutumisega seoses on ka Eestis tekkinud mitu "metalcore"''i viljelevat ansamblit, näiteks Horror Dance Squad, Still Haunts Me, Into Salvation, Burn Still, Mushy, Stem, From Private Letters, These Broken Remains ja Recycle Bin. "Metalcore"-kontsertide korraldamise ja fännide ühendamisega tegeleb Eestis põhiliselt ühendus kid in a pit.
Metalcore-ansamblite loend

"Siin on loetletud metalcore'i viljelevaid ansambleid."
Sufiks

Sufiks ehk järelliide on afiks, mis paikneb sõnatüve järel. Seejuures on sufiks seotud morfeem, mis ei saa eksisteerida omaette sõnavormina, vaid üksnes seotult vaba morfeemiga. Sufiksid on eesti keeles domineerivaks afiksite liigiks.
Eesti keel.
Eesti keeles on sufiksiteks grammatilised morfeemid (muutemorfeemid ehk vormitunnused) ja osad leksikogrammatilised morfeemid (tuletusmorfeemid ehk tuletusliited). Sõnavorm võib sisaldada korraga üht või mitut sufiksit ehk vormitunnust ja/või tuletusliidet.
Vormitunnuseid ehk tunnuseid kasutatakse sõnavormide moodustamisel. Nende hulka kuuluvad käände-, võrde-, arvu-, kõneviisi-, tegumoe- ja pöördetunnused, näiteks "koera-le, "koera-d, "ilusa-m, "laula-me, "laul-si-d, "laul-d-i, "laula-ksi-te".
Tuletusliiteid ehk liiteid kasutatakse uute lekseemide moodustamisel, näiteks "laul-ik, "mõt-le-ma", "avar-da-ma", "ved-ur, "rõõm-us", "aru-t-le-ma", "küsi-tle-ma". Osa tuletusliidetest on prefiksid ehk tüve ees paiknevad afiksid, nagu anti-bakteriaalne, de-aktiveerima. Ajalooliselt on eesti keelele olnud omased ainult sufiksid, kõik praegused prefiksilised liited on laenatud teistest keeltest (nt ladina keelest).
Teised keeled.
Sufikseid esineb maailma keeltes rohkem kui prefikseid. Paljud keeled kasutavad peaaegu ainult sufikseid (nt läänemeresoome keeled ja baski keel), samas kui ainult prefiksite olemasolu tuleb keeltes ette harva (nt tai keel). Selle jaotuse alusel nimetatakse keeli ka sufiksikeelteks ja prefiksikeelteks. Seejuures on sufiksid kõige omasemad aglutineerivatele keeltele, kus muutumatule tüvele järgneb rohkelt sufikseid (nt türgi "köpek"-ler-i ‘koer’+mitmus+akusatiiv). Sufiksid esinevad lisaks flekteerivates keeltes (nt ladina genitiivi erinevad vormid "terr"-ae, "serv"-ī, "labor"-is jne) ning osade määratluste järgi ka polüsünteetilistes keeltes. Infikseid ehk tüvesiseseid afikseid esineb maailma keeltes väga harva (nt juroki keel Californias).
Leidub keeli, kus mõned sõnavormid sisaldavad kohustuslikku nii prefiksist kui sufiksist koosnevat kombinatsiooni, mida nimetatakse tsirkumfiksiks (nt saksa ge-komm-en ‘tulnud’). Paljudes keeltes on nullmorfeemi kontseptsiooni järgi olemas mõttelised sufiksid, millel ei ole foneetilist sisu (nt türgi keele kolmanda isiku ainsus).
Prefiks

Prefiksid ehk eesliited on morfeemid, mis lisatakse sõna algusse juure või tüve ette. 
Leksikaalsetele morfeemidele võib eelneda mitu prefiksit.
Prefiksi abil moodustatakse uus sõna või sõnavorm.
Ühekroonine münt (1933)

1933. aastal vermitud ühekroonine münt on Eesti Vabariigi seni viimane igapäevases käibes kasutamiseks mõeldud hõberaha. Tegemist on meenemündiga, mis anti välja X üldlaulupeo puhul. 1934. aastal vermitud ühekroonised valmistati alumiiniumpronksist.
Analoogiliselt Tartu Ülikooli mälestusmündiga kadus see münt kiiresti käibelt: rahvale kujundus meeldis ja need jäeti mälestuseks. Et vältida järsku rahahulga suurenemist, tuli selle meenemündi kasutamine seadusliku maksevahendina lõpetada – nii oligi see münt rahana kasutusel vaid veidi üle nelja ja poole aasta, 20. juunist 1932 kuni 1. veebruarini 1937.
Kujundus.
Münt on hõbedast värvi ning kaalub 6 grammi, läbimõõt on 2,525 sentimeetrit ning selle serv on rihveldatud. Numismaatikute hulgas on münt tuntud kui "Laulupidu".
Avers.
Mündi esiküljel on Eesti Vabariigi suur riigivapp mille kohal on sõnad "EESTI VABARIIK" ning mille all on vermimise aasta "1933".
Revers.
Mündi tagaküljel on kandle kujutis mille taustaks laululava ning selle all nimiväärtus "1 kroon". Kandle kohal on legend "ÜLDLAULUPIDU" ning selle kõrval aastaarvud "1869" (vasakul) ja "1933" (paremal).
Erimid.
Mündist on teada ka üks erim, nn "pikk V" – sõnas "VABARIIK" oleva "V" tähe parempoolse "haru" kohal on mündi äärisel münditempli veast põhjustatud väljaulatuv mõhn. Lisaks sellele on mündist veel ka paar varianti, mida erimiks ei loeta. Nende puhul on vapipoolel vasaku tammeoksa välimise leherea teise lehepaari (rõhutan sõna paar) vasem leht servaga kokkupuutes ning teine variant on templimõra, mis jookseb osaliselt läbi vasaku tammeoksa ning jätkub sõnas EESTI. Samad variandid võivad esineda ka koos. Ühtlasi võib neid kohata erimiga "pikk V" müntidel.
Viiesendine münt (1931)

5-sendine münt lasti käibele 1. aprillil 1931 ning see oli kasutuses kuni 25. märtsini 1941, mil Eestis jäi ainsaks seaduslikuks maksevahendiks Nõukogude rubla.
Kujundus.
Mündi kujundus kinnitati Vabariigi Valitsuse otsusega nr. IV 11. märtsist 1931. Vasekarva münt kaalub 6 grammi, selle läbimõõt on 2,325 sentimeetrit ning selle serv on sile. Nagu ka teised sendi-mündid (va 1929. aasta 1-sendine) kujundas selle Georg Westenberg.
Avers.
Mündi esiküljel on sõnad "EESTI VABARIIK" ja nimiväärtus "5 senti".
Revers.
Mündi tagaküljel on kolm lõvi ja vermimisaasta "1931".
Viiekümnesendine münt (1936)

50-sendine münt lasti käibele 10. detsembril 1936 ning see oli kasutuses kuni 25. märtsini 1941, mil Eestis jäi ainsaks seaduslikuks maksevahendiks Nõukogude rubla. 
Münte vermiti Riigi Trükikojas 2 500 000 tükki. 1936/37. eelarveaastal vermiti 2 006 000 viiekümnesendist münti.
Kujundus.
Vasekarva münt kaalub 7,5 grammi, selle läbimõõt on 2,75 sentimeetrit ning selle serv on sile. Nagu ka teised sendi-mündid (välja arvatud 1929. aasta 1-sendine) kujundas selle Georg Westenberg.
Avers.
Mündi esiküljel on sõnad "EESTI VABARIIK" ja nimiväärtus "50 senti".
Revers.
Mündi tagaküljel on väike riigivapp ning vermimise aasta "1936". 1936. aasta 50-sendise väikesel riigivapil kujutatud lõvid on aluseks ka 1992. aastal käibele lastud müntidel kujutatud lõvidele.
Male (Maldiivid)

Male (divehi މާލެ) on Maldiivide pealinn. Linn asub Male saarel Kaafu atollil. Kõigest 5,8 km² suurusel alal on üle 100 000 elaniku. 
Males on arhitektuurilisi ja ajaloolisi vaatamisväärsusi: 17. sajandist pärit mošeed, rahvusmuuseum, suurejooneline kaasaegne islamikeskus, mille kuldne kuppel on saanud Male sümboliks. 
Linna lähedal on Male rahvusvaheline lennujaam.
Viiesendine münt

Viiesendine münt on väikseima nimiväärtusega rahamärk, mis 1992. aasta rahareformiga kasutusele võeti.
Inflatsioonist tuleneva nõudluse vähenemise tõttu viiesendiseid münte pärast 1997. aastat juurde ei vermitud. Ringluses olnud mündid olid endiselt seaduslikud maksevahendid, ja kauplused ei saanud keelduda nende vastuvõtmisest, kuid vastavalt 5. aprillist 2004 jõustunud kaubandustegevuse seadusele ei pidanud müüjad viiesendiseid enam tagasi andma (tasumisele kuuluv summa ümardati 10 sendi täpsuseks).
Kujundus.
Kuldkollane münt kaalub 1,29 grammi, selle läbimõõt on 1,595 sentimeetrit, paksus 0,8 millimeetrit ning selle serv on sile.
Avers.
Mündi esiküljel on sõnad "EESTI VABARIIK" ja nimiväärtus "5 senti".
Revers.
Mündi tagaküljel on kolm lõvi ning vermimise aasta.
Vermimisaasta erimid.
Viiesendiseid münte vermiti aastatel 1991, 1992 ja 1995. Ainus erinevus müntidel on aastaarv.
Philipp Melanchthon

Philipp Melanchthon (Philipp Schwartzerd) (16. veebruar 1497 Bretten – 19. aprill 1560 Wittenberg) oli saksa humanist, Martin Lutheri sõber ja kaaslane.
Melanchthon sai 1518. aastal Wittenbergi ülikooli kreeka keele professoriks. Seal tutvus ja sõbrunes ta ka Martin Lutheriga ning käis temaga kaasas ka juba Leipzigi väitlustel, kaitstes koos Lutheriga algavat usupuhastust. Melanchthoni koostatud Augsburgi usutunnistus ja Augsburgi usutunnistuse apoloogia on mõlemad väga tähtsad kirjutised luterlikus kirikus.
Pärast Lutheri surma ei suutnud Melanchthon ära hoida reformeeritud kiriku sees tekkivaid erimeelsusi. Õpetuslikud tülid tekkisidki, ning nendega seoses said nähtavaks Melanchthoni enese kõhklused õpetuslikes küsimustes. Ta soovis vältida erimeelsusi ning tahtis rahu ja üksmeelt kirikute vahele. See ilmneb ka ta kirjutistes; näiteks oleks ta olnud nõus katoliiklike tseremooniate kasutamistega jumalateenistustel ning paavstile allumisega, juhul kui katoliiklased tunnustaksid luterlikku kirikut mittehereetilisena. Kaheksa aasta pärast ta siiski loobus oma unistusest astuda taas katoliiklusse. Katoliikliku meelsuse tõttu sai ta aga rohkelt kriitikat teistelt reformaatoritelt, teiste seas näiteks Jean Calvinilt. Melanchthoni järgijaid nimetati "filiplasteks" ning "õiged luterlased" olid nende vastu.
Melanchthon uuendas kooliharidussüsteemi, pälvides sellega aunimetuse "praeceptor Germaniae" ehk "Saksamaa õpetaja". Ta rõhutas humanismi ja eetilise kasvatuse tähtsust. Tänu temale levis humanistlik haridussüsteem Saksamaalt ka mujale, eriti luterlikesse maadesse.
Isiklikku.
Tema väimees Georg Sabinus oli esimene Königsbergi ülikooli rektor.
Benny Andersson

Göran Bror Benny Andersson (sündinud 16. detsembril 1946 Stockholmis Rootsis) on rootsi muusik. Tuntud eelkõige ansambli ABBA klahvpillimängijana. 
Enne ABBA-ga liitumist mängis ta aastatel 1964–1969 ansamblis Hep Stars. 
Koos Björn Ulvaeusega lõi ta muusika muusikalidele "Chess" ja "Mamma Mia!".
Albert Schweitzer

Ludwig Philipp Albert Schweitzer (14. jaanuar 1875 Saksa keisririik, Elsass-Lotring, Kaysersberg, tänapäeval Haut-Rhin – 4. september 1965 Gabon, Lambaréné) oli saksa teoloog, muusik, filosoof ja arst. 
Schweitzer sündis Elsass-Lotringis, mis tollal kuulus Saksamaale. Pärast Saksamaa kaotust esimeses maailmasõjas 1918 võttis ta Prantsusmaa kodakondsuse. 
Oma teoloogilistes töödes kritiseeris ta sekulaarset vaadet ajaloolisest Jeesusest, mis tema ajal oli teoloogias üldlevinud, samuti konservatiivsete kristlaste vaadet Jeesusest. 
Schweitzeri peamised tööd on eluslooduse eetikast. Ta sõnastas põhimõtte aukartusest elu ees ja esitas filosoofilise põhjenduse eetilisest suhtumisest kõigesse elavasse tulenevalt kõigele elavale omasest elutahtest.
Ta oli ka orelikunstnik, üks oma aja parimaid Bachi teoste esitajaid.
Oma elu teisel poolel tegutses Schweitzer arstina Aafrikas Lambarénés, mis nüüd asub Gabonis. Aastal 1913 rajas ta koos oma abikaasa Helene Bresslau Schweitzeriga kohalike elanike ravimiseks Albert Schweitzeri haigla. 
Lambaréné asus tollal Prantsuse Ekvatoriaal-Aafrikas. Kui puhkes maailmasõda, siis võeti Schweitzer ja tema naine Saksamaa kodanikena Prantsuse sõjaväe valve alla, aga neil lubati esialgu tööd jätkata. 1917 viidi nad Bordeaux'sse, kus neid kõigepealt hoiti Hispaania piiri lähedal Püreneedes ja alates 1918. aasta märtsist Saint-Rémy-de-Provence'is. Alles 1918. aasta juulis viidi ta sünnipaika Alsace'i, mis pärast sõja peatset lõppu läks Prantsusmaa koosseisu, ja lasti vabaks.
1924 naasis Schweitzer üksinda Lambarénésse ja ehitas haigla uuesti üles. Seekord kutsus ta endale assistendiks 18aastase Noel Gillespie, kes õppis Oxfordi ülikoolis. Noel Gillespie veetis Lambarénés kuus kuud, seejärel pöördus ta tagasi ülikooli ja lõpetas selle 1926. aastal. 1935. aastal omandas ta meditsiinidoktori kraadi. Schweitzer töötas Lambarénés periooditi kuni surmani, sealhulgas teise maailmasõja ajal. Kui ta Euroopas käis, jättis ta maha juba toimiva haigla, mis jätkas tegevust ilma Schweitzeritagi.
Pikapeale tema vaated levisid ja pälvisid tunnustust mitte üksnes Euroopas, vaid kogu maailmas. Aastal 1928 pälvis ta Goethe auhinna ja 1952 Nobeli rahuauhinna.
 Näidend on ilmunud Osvald Toominga raamatus "Musta Mandri kasupoeg. Rahva sõda ehk Valge laev", Tallinn, Eesti Raamat 1988, lk 3–40.
Primetime Emmy

Primetime Emmy auhinnad ehk Primetime Emmyd on üks Ameerika Ühendriikide teletööstuse kunstiliste ja tehniliste teenete eest jagatavatest Emmy auhindadest. Televisioonikunstide ja -teaduste akadeemia (ATAS) välja antavad Primetime Emmy auhinnad on Ameerika parimate õhtuse eetriajaga telesaadete tunnustus. Välja jagatakse auhindu kolmes suuremas kategoorias: tavalised Primetime Emmy auhinnad, Primetime Creative Arts Emmy auhinnad tehniliste ja muude sarnaste kaadritaguste saavutuste tunnustamiseks ning Primetime Engineering Emmy auhinnad, millega tunnustatakse märkimisväärset panust televisiooni inseneri- ja tehnoloogilistesse aspektidesse. Esimest korda 1949. aastal välja antud auhinda nimetati algselt lihtsalt "Emmy auhinnaks", kuni 1970. aastate alguses loodi International Emmy auhinnad ja Daytime Emmy auhinnad ning seetõttu lisati õhtuse eetriajaga saadete Emmy auhindadele sõna "primetime". 
Primetime Emmysid antakse üle tavaliselt septembri keskel, viimasel pühapäeval enne uue telehooaja algust. Auhindu jagatakse kahel galal. Esimesel antakse auhinnad kunstiliste saavutuste eest ("Creative Arts Primetime Emmys"), nagu operaatoritöö, kostüümid ja heli.
Teisel tseremoonial tunnustatakse parimaid näitlejaid, lavastajaid ja stsenariste. 
Kategooriad.
Primetime Emmy auhinnad.
Primetime Emmy auhindu antakse välja järgmistes kategooriates: